« S uneɣni d ameqqran ay iyi-d-yewweḍ yisali n tmettant n tmeṛḥumt tanaẓurt Chafia Boudraa ay yewwi Bab-nnes ɣer yidis-nnes », ɣef wakken ay d-yura uselway n tegduda deg yizen-nnes n uɛezzi.
« Deg teswiɛt-a tuqriḥt, aql-aɣ nessafaḍ yiwen seg wudmawen imeqqranen n tẓuri tazzayrit ay d-yeǧǧan tadsilt-nnes ɣer yidis n waṭas n yinaẓuren n tsuta tamezwarut deg Zzayer tamzarugt, deg umezruy n umezgun, n tliẓrit d tegsarut tazzayrit », ɣef wakken ay d-yerna.
« Acḥal ay teqqim tnaẓurt-a d tamudemt yernu d aɣerbaz i wacḥal n tsutiwin n yinaẓuren, d ayen ay tt-yeǧǧan tuklal azrak n ugdud-nnes yeqqimen tettḍafar-itt s tekdit. ‘Lalla Ɛini’ tella d tanaẓurt yesɛan aswir agraɣlan », ɣef wakken ay d-yenna uselway Tebboune.
« Ala akennu ara neknu i tmeɣsiwt n Yuc Akmeḍni. Nekk yeggra-iyi-d kan ad ɛezziɣ s wul yenneɣnan, tawacult tadelsant, tin n yinaẓuren s umata d yiqriben n tmeṛḥumt s lxuṣuṣ, yernu ad ttreɣ Yuc ad yessers iɣsan n tmeṛḥumt-a deg tmella-nnes tuqdist, ad tt-yemmager deg temsunt-nnes tawesɛant yernu ad d-yazen taẓidirt d lwens i wayt twacult-nnes. Nekkni n Yuc yernu ɣer-s ara neqqel », ɣef wakken ay tt-id-yextem uselway n tegduda.
kab_Latn kab_Latn kab_Latn kab_Latn